Diari Oficial de la Generalitat Valenciana


Sumari del DOGV 6489, del 28-03-2011 (2011/3464)

RESOLUCIÓ de 22 de març de 2011, del director general del Servei Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa de Formació Professional per a l'Ocupació dirigit prioritàriament a treballadors desocupats durant l'exercici 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3464


Data del document
:   22-03-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de març de 2011, del director general del Servei Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa de Formació Professional per a l'Ocupació dirigit prioritàriament a treballadors desocupats durant l'exercici 2011. [2011/3464]  
D'acord amb el procediment de tramitació anticipada regulat en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, amb data 24 de gener de 2011 va ser publicada en el Diari Oficial de la Comunitat Valenciana (DOCV núm. 6444) l'Ordre 62/2010, de 30 de desembre, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2011.  
Després de la publicació de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, 31.12.2010), i d'acord amb el que establix l'article 47 del Text Refós de la Llei d'Hisenda Pública de la Generalitat Valenciana, es publica els crèdits que han de finançar el Programa de Formació Professional per a l'Ocupació dirigida prioritàriament a treballadors desocupats, la quantia de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.  
  
En virtut d'això, i d'acord amb el que establix la disposició addicional primera de l'Ordre 62/2010, de 30 de desembre, de la Conselleria d'Economia, Hisenda i Ocupació, resolc:  
  
Primer  
L'assignació pressupostària per al Programa de Formació Professional per a l'Ocupació dirigida prioritàriament a treballadors desocupats definit en l'Ordre 62/2010, de 30 de desembre (DOCV núm. 6444) de la Conselleria d'Economia, Hisenda i Ocupació, en funció de les vies de programació que preveu l'article 7 de l'esmentada ordre serà:  
  
1. A través de centres col·laboradors homologats (via 1), s'assigna una quantia màxima de 32.279.353 euros la distribució territorial del qual serà la següent:  
  
Alacant: 76.153.171,50 euros  
Castelló: 6.012.408,75 euros  
València: 39.076.047,75 euros  
  
2. A través d'entitats amb què s'establisquen resolucions o convenis de col·laboració (via 2), s'assigna una quantia màxima de 4.200.000 euros.  
3. Projectes formatius a través d'empreses, associacions d'empreses o centres col·laboradors homologats que assumisquen un compromís d'inserció o contractació almenys del 60% dels alumnes desocupats que finalitzen l'acció formativa (via 3), s'assigna una quantia màxima de 4.000.000 d'euros.  
4. A través de Centres Integrats Públics de Formació Professional (via 4), s'assigna una quantia màxima de 1.000.000 d'euros.  
5. En la modalitat semipresencial a través de centres acreditats d'acord amb les corresponents normatives i de centres homologats pel procediment previst en l'Ordre de 18 d'octubre de 1999 (via 5), s'assigna una quantia màxima de 2.872.032 euros.  
Es destina una quantia màxima d'1.000.000 d'euros per a atendre les ajudes als alumnes desocupats que hagen finalitzat amb aprofitament les accions formatives subvencionades establides en l'article 53 de la mencionada ordre en concepte de transport, beques, manutenció i allotjament.  
  
Segon  
La totalitat de les ajudes previstes en els apartats precedents es finançaran a càrrec del capítol 4 de l'estat de gastos del pressupost del SERVEF per al 2011, subprograma pressupostari 322.52, Formació per a l'Ocupació, i línia de subvenció T0218000, «Formació Professional per a l'ocupació».  
  
Tercer  
Si una vegada esgotades les disponibilitats pressupostàries previstes en esta resolució per a cada via de programació s'incrementara posteriorment el crèdit, es publicarà la corresponent ampliació per a estes.  
  
En estos casos, i respecte a les sol·licituds que no van poder ser inicialment ateses per la dita circumstància, es concediran subvencions, amb el límit del dit increment, atenent l'ordre de la puntuació que hagueren obtingut en la corresponent valoració.  
  
Quart  
El règim de pagaments i justificacions de les ajudes es realitzaran en els termes establits en l'Orde 62/2010, de 30 de desembre (DOCV núm. 6444, 24.01.2011) i en les corresponents resolucions aprovatòries de concessió d'ajudes.  
  
Contra el present acte, que posa fi a la via administrativa, podran les persones interessades interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
  
  
València, 22 de març de 2011.- El secretari autonòmic d'Ocupació i director general del SERVEF: Luis Lobón Martín.